Luonnos neuvoston asetukseksi (EY) jätehuoltotilastoista /* KOM/99/0031 lopull. - CNS 99/0010 */



Virallinen lehti nro C 087 , 29/03/1999 s. 0022



Luonnos neuvoston asetukseksi (EY) jätehuoltotilastoista (1999/C 87/02) (ETA:n kannalta merkityksellinen teksti) KOM(1999) 31 lopull. - 99/0010 (CNS) (Komission esittämä 27 päivänä tammikuuta 1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission laatiman asetusluonnoksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että (1) yhteisö vaatii säännöllisten tilastojen tuottamista yritysten ja kotitalouksien tuottamasta jätteestä ja sen huollosta seuratakseen ja toteuttaakseen kolmea jätehuoltopolitiikan perusperiaatetta, jotka ovat jätteiden muodostumisen ehkäiseminen ja niiden mahdollisimman täydellinen hyödyntäminen sekä jätteiden turvallinen loppukäsittely, (2) jätteitä ja jätehuoltoa kuvaavat termit on määriteltävä, jotta saadaan aikaan vertailukelpoisia jätetilastoja, (3) jätehuoltopolitiikassa on muotoutunut joukko periaatteita, joita jätteitä tuottavien yksiköiden ja jätehuollon on noudatettava; tämän vuoksi jätteen kulkua on seurattava jätevirran eri pisteissä, kun jätettä tuotetaan, keräillään ja esikäsitellään sekä kun se loppukäsitellään, (4) yhteisön tilastoista 17 päivänä helmikuuta 1997 annettu neuvoston asetus (EY) N:o 322/97 (1) muodostaa viitekehyksen tämän asetuksen säännöksille, (5) tulosten vertailukelpoisuuden takaamiseksi jätetilastot on tuotettava määritellyn jaottelun mukaisesti, soveltuvassa muodossa ja tietyn ajan kuluessa viitevuoden päättymisestä, (6) perustamissopimuksen 3 b artiklassa vahvistettujen toissijaisuus- ja suhteellisuusperiaatteiden mukaisesti tämän direktiivin tavoitetta, joka on säädöskehyksen luominen jätehuoltoa koskevien yhteisön tilastojen tuottamiselle, ei voida riittävästi saavuttaa jäsenvaltioiden tasolla, koska on tarpeen määrittää jätteitä ja jätehuoltoa kuvaavat termit, jotta jäsenvaltioiden toimittamat tilastot ovat vertailukelpoisia, ja tavoite voidaan siten paremmin saavuttaa yhteisön tasolla; tässä direktiivissä säädetään vain vähimmäisvaatimuksista näiden tavoitteiden saavuttamiseksi, eikä siinä ylitetä sitä, mikä on tämän vuoksi tarpeen, (7) jäsenvaltiot saattavat tarvita siirtymäkautta jätetilastojensa sopeuttamista tai niiden luomista varten, (8) tämän asetuksen täytäntöönpanemiseksi ja sen sovittamiseksi talouden ja tekniikan kehitykseen on syytä säätää komission ja jäsenvaltioiden välisestä tiiviistä yhteistyöstä tilasto-ohjelmakomiteassa, ja (9) komissio on kuullut asiassa tilasto-ohjelmakomiteaa, ON ANTANUT TÄMÄN ASETUKSEN: 1 artikla 1. Tämän asetuksen tarkoituksena on luoda säädöskehys jätehuoltoa koskevien yhteisön tilastojen tuottamiselle. 2. Jäsenvaltiot ja komissio, kukin oman toimivaltansa puitteissa, tuottavat yhteisön tilastot yrityksissä ja kotitalouksissa syntyvän jätteen huollosta. 3. Tilastot kattavat seuraavat alueet: a) jätteiden tuotanto ja hyödyntäminen toimialoittain liitteen I mukaisesti b) yritysten ja kunnallisten keräysjärjestelmien hoitama kotitalousjätteen ja vastaavankaltaisen jätteen keräys liitteen II mukaisesti c) yritysten ja kunnallisten viranomaisten suorittama jätteen polttaminen ja kompostointi ja jätteen loppukäsittely liitteen III mukaisesti. Laatiessaan tilastoja jäsenvaltioiden ja komission on huolehdittava komission päätöksellä 94/3/EY (2) vahvistetun Euroopan jäteluettelon ja tämän asetuksen liitteessä IV vahvistetun aineenmukaisen aggregoinnin välisestä vastaavuudesta. 2 artikla Tässä asetuksessa tarkoitetaan a) "jätteellä" mitä tahansa neuvoston direktiivin 75/442/ETY (3) liitteen I luokkiin kuuluvaa ainetta tai esinettä, jonka haltija poistaa käytöstä, aikoo poistaa käytöstä tai on velvollinen poistamaan käytöstä b) "jätehuollolla" jätteen tuottamista, keräystä, kuljetusta ja hyödyntämistä sekä jätteen loppukäsittelyä sekä näiden toimien valvontaa ja jätteen loppukäsittelypaikkojen jälkihoitoa c) "kierrätyksellä" jätteiden uudelleenkäsittelyä tuotantoprosessissa niiden palauttamiseksi alkuperäiseen tehtäväänsä tai muuhun tarkoitukseen, mukaan lukien orgaaninen kierrätys mutta lukuun ottamatta hyödyntämistä energiantuotannossa d) "hyödyntämisellä" kaikkia jätehuoltotoimia, joiden tuloksena on tuote, jolla voi olla taloudellista tai ekologista arvoa, mukaan lukien kierrätys ja hyödyntäminen energiantuotannossa e) "huolehtimisella" kaikkia jätehuoltotoimia, joiden tarkoituksena on jätteen loppukäsittely tai sen valmistelu f) "ongelmajätteellä" mitä tahansa vaarallisista jätteistä annetun neuvoston direktiivin 91/689/ETY (4) 1 artiklan 4 kohdan nojalla määriteltyä jätettä, kuten jätteitä, jotka on lueteltu neuvoston päätöksessä 94/904/EY (5), tai jätteitä, joilla jäsenvaltio katsoo olevan minkä tahansa direktiivin 91/689/ETY liitteessä III luetelluista ominaisuuksista g) "ei-ongelmajätteellä" jätettä, joka ei kuulu f alakohdan soveltamisalaan h) "kaatopaikalla" jätteen sijoittamiseen tarkoitettua käsittelypaikkaa maan pinnalla tai maan alla, mukaan lukien sisäiset kaatopaikat (eli kaatopaikat, joilla jätteen tuottaja hoitaa oman jätteensä käsittelyn tuotantopaikalla) ja lukuun ottamatta sellaisia laitteistoja, joihin jäte on sijoitettu, jotka mahdollistavat jätteen valmistelun kuljetettavaksi muualla tapahtuvaa hyödyntämistä, esikäsittelyä tai käsittelyä varten, sekä jätteen väliaikainen (eli yhtä vuotta lyhyempi) säilyttäminen ennen sen hyödyntämistä, esikäsittelyä tai käsittelyä. 3 artikla 1. Jäsenvaltioiden on laatu- ja tarkkuusvaatimuksia noudattaen hankittava liitteissä I, II ja III lueteltujen ominaistietojen määrittelemiseen tarvittavat tiedot - pakollisin tutkimuksin, - muita lähteitä käyttämällä, - tilastollisin estimointimenetelmin, tai - yhdistämällä mainittuja menetelmiä. Tiedonantorasituksen keventämiseksi kansalliset viranomaiset ja yhteisön viranomainen voivat kunkin jäsenvaltion ja komission oman toimivaltansa mukaisesti määrittämien ehtojen mukaan käyttää hallinnollisia tietolähteitä. 2. Pienyritysten hallinnollisen tiedonantorasituksen keventämiseksi vähemmän kuin 10 henkilöä työllistävät yritykset on vapautettava pakollisista tutkimuksista. 3. Jäsenvaltioiden on tuotettava tilastotiedot liitteissä I, II ja III esitettyjen jaottelujen mukaisesti. 4. Jäsenvaltioiden on toimitettava tulokset, luottamukselliset tiedot mukaan lukien, Eurostatille soveltuvassa muodossa ja liitteiden I, II ja III mukaisesti liitteissä säädetyn ajan kuluessa kunkin viitevuoden päätyttyä. 4 artikla Siirtymäkauden aikana, joka voi kestää enintään kolme vuotta tämän asetuksen voimaantulopäivästä, komissio voi jäsenvaltion pyynnöstä myöntää poikkeuksen liitteiden I, II ja III säännöksistä, jos kansallisiin tilastojärjestelmiin on tehtävä suuria muutoksia. 5 artikla Tämän asetuksen täytäntöönpanoa varten tarvittavat toimenpiteet, mukaan lukien sovittaminen talouden ja tekniikan kehitykseen, määritellään 6 artiklassa säädetyn menettelyn mukaisesti. Näihin toimenpiteisiin kuuluu erityisesti a) liitteissä lueteltujen määrittelyjen sovittaminen, b) täytäntöönpanotoimenpiteet, joita tarvitaan tulosten tuottamiseksi 3 artiklan 2, 3 ja 4 kohdan mukaisesti. 6 artikla 1. Komissiota avustaa tilasto-ohjelmakomitea. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio lykkää päättämiensä toimenpiteiden soveltamista kolmen kuukauden ajaksi siitä, kun asia on tullut vireille neuvostossa. Neuvosto voi määräenemmistöllä päättää asiasta toisin edellisessä alakohdassa säädetyn ajan kuluessa. 7 artikla Komissio antaa kolmen vuoden kuluessa tämän asetuksen voimaantulosta ja sen jälkeen joka kolmas vuosi Euroopan parlamentille ja neuvostolle kertomuksen tämän asetuksen mukaisesti laadituista tilastoista ja erityisesti niiden laadusta sekä tietojen keruusta yrityksille aiheutuvasta tiedonantorasituksesta. 8 artikla Tämä asetus tulee voimaan kahdentenakymmenentenä päivänä sen jälkeen, kun sen on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 52, 22.2.1997, s. 1. (2) EYVL L 5, 7.1.1994, s. 15. (3) EYVL L 194, 25.7.1975, s. 39. (4) EYVL L 377, 31.12.1991, s. 20. (5) EYVL L 356, 31.12.1994, s. 14. LIITE I JÄTTEIDEN TUOTANTO JA HYÖDYNTÄMINEN TOIMIALOITTAIN 1 jakso Kattavuus Tilastot laaditaan kaikilta toimialoilta, jotka kuuluvat NACE Rev. 1 -luokituksen pääluokkiin C-Q, lukuun ottamatta kaksinumerotasoa 12. Nämä pääluokat kattavat kaikki toimialat lukuun ottamatta maataloutta, riistataloutta ja metsätaloutta (A), kalataloutta (B) ja uraani- ja toriummalmien louhintaa (12), jotka ovat tämän liitteen soveltamisalan ulkopuolella. 2 jakso Jäteluokat 1. Jäteluokat, joiden mukaisesti tilastot jätteiden tuotannosta ja hyödyntämisestä laaditaan, saadaan yhdistelemällä Euroopan jäteluettelosta. 2. Kukin Euroopan jäteluettelon nimike kuuluu yhteen ainoaan tämän jakson 3 kohdassa olevan yhdistellyn aineenmukaisen jäteluettelon nimikkeeseen. Euroopan jäteluettelon ja aineenmukaisen yhdistelyn välinen muuntotaulukko on liitteessä IV. 3. Tilastot on tuotettava seuraavien jätelajien osalta: >TAULUKON PAIKKA> 3 jakso Jäteluokkien ominaistiedot Ominaistiedot, joiden osalta tilastot laaditaan, on esitetty jäljempänä olevassa taulukossa. Vähimmäisvaatimuksena lueteltujen ominaistietojen jaottelun kannalta on kolminumerotaso. Kaikki ominaistiedot viittaavat tämän liitteen 2 jakson 3 kohdassa esitettyyn jäteluetteloon. >TAULUKON PAIKKA> 4 jakso Ensimmäinen viitevuosi ja aikaväli 1. Ensimmäinen viitevuosi, jolta tilastot laaditaan, on kalenterivuosi 1999. 2. Jäsenvaltioiden on toimitettava tiedot joka kolmas vuosi. 5 jakso Tietojen toimittaminen Eurostatille Tiedot on toimitettava 18 kuukauden kuluessa viitevuoden päättymisestä. 6 jakso Kertomus tilastojen kattavuudesta ja laadusta 1. Jäsenvaltioiden on ilmoitettava kunkin 7 jaksossa mainitun toimialaryhmän osalta prosenttilukuna se, miten suurelta osin kerätyt tiedot kattavat koko toimialan. Kattavuuden arvioinnissa voidaan käyttää ulkoisia muuttujia, kuten työllisyystietoja, joiden pitäisi olla saatavilla tämän liitteen 7 jaksossa määriteltyjen tilastoyksiköiden osalta. Jos jäsenvaltiot haluavat käyttää ulkoisia muuttujia, jotka eivät liity tämän liitteen 7 jaksossa määriteltyihin tilastoyksiköihin, niiden on annettava selvitys tämän jakson 3 kohdassa tarkoitetussa laatuselvityksessä käytetystä menetelmästä. Kattavuuden vähimmäisvaatimus on 90 prosenttia kunkin toimialaryhmän osalta. 2. Jäsenvaltioiden on laadittava 3 jaksossa lueteltujen ongelma- ja ei-ongelmajätteiden pakollisten ominaisuuksien osalta laatuselvitys, jossa ilmoitetaan kerättyjen tietojen tarkkuus. 3. Komissio liittää kattavuus- ja laatuselvitykset tämän asetuksen 7 artiklassa tarkoitettuun kertomukseen. 7 jakso Tilastojen tuottaminen 1. Edellä 3 jaksossa lueteltuja ominaisuuksia koskevat tulokset laaditaan seuraavien NACE Rev. 1 -ryhmien mukaisesti: >TAULUKON PAIKKA> 2. Tilastoyksiköt ovat tilastoyksiköistä yhteisön tuotantojärjestelmän havainnointia ja analyysia varten 15 päivänä maaliskuuta 1993 annetun neuvoston asetuksen (ETY) N:o 696/93 (1) mukaisia paikallisia yksiköitä. (1) EYVL L 76, 30.3.1993, s. 1. LIITE II YRITYSTEN JA KUNNALLISTEN VIRANOMAISTEN HOITAMA KOTITALOUSJÄTTEEN JA VASTAAVANKALTAISEN JÄTTEEN KERÄYS 1 jakso Kattavuus 1. Tilastot laaditaan kaikista asetuksessa (ETY) N:o 696/93 määritellyistä toimialayksiköistä (TAY), jotka kuuluvat NACE Rev. 1 -luokituksen kaksinumerotasoon 90, nelinumerotasoon 51.57 ja pääluokkaan I. Nämä tasot kattavat liikenteen (I), jätteiden ja romun tukkukaupan (51.57) sekä viemäri- ja jätehuollon (90). 2. Jätteen keräys kattaa sekalaiset ja lajitellut kotitalous- ja yhdyskuntajätteet sekä vastaavankaltaiset jätteet seuraavassa jaksossa esitetyn luettelon mukaisesti. 3. Jätteen keräys kattaa tavanomaisen, kuntien suorittaman tai niiden puolesta suoritetun keräyksen lisäksi myös yritysten suorittaman keräyksen. 2 jakso Jäteluokat 1. Jäljempänä on lueteltu ne jäteluokat, joista tilastot on laadittava. Luetellut jäteluokat on pidettävä erillisinä. 2. Jäteluokkien luettelo: >TAULUKON PAIKKA> 3 jakso Ominaistiedot 1. Kutakin 2 jakson 2 kohdassa mainittua jäteluokkaa koskevat tilastot laaditaan jäljempänä olevassa taulukossa mainittujen ominaistietojen osalta. 2. Kotitalous- ja yhdyskuntajätteiden ja vastaavankaltaisten jätteiden keräilyä koskevat ominaistiedot: >TAULUKON PAIKKA> 3. Alueelliselta tasolta kerätään seuraavassa taulukossa luetellut ominaistiedot: >TAULUKON PAIKKA> 4 jakso Ensimmäinen viitevuosi ja aikaväli 1. Ensimmäinen viitevuosi, jolta tilastot laaditaan, on kalenterivuosi 1999. 2. Jäsenvaltioiden on toimitettava tiedot joka kolmas vuosi. 5 jakso Tietojen toimittaminen Eurostatille Tiedot on toimitettava 18 kuukauden kuluessa viitejakson kalenterivuoden päättymisestä. 6 jakso Kertomus tilastojen kattavuudesta ja laadusta 1. NUTS 2 -tasolta kerättävän, 3 jaksossa mainitun ominaistiedon "kunnallisen keräilyjärjestelmän piiriin kuuluva väestö" osalta jäsenvaltioiden on laadittava laatuselvitys, jossa ne ilmoittavat kerättyjen tietojen tarkkuuden. 2. NUTS 1 -tasolta tai kansalliselta tasolta kerättävien, 3 jaksossa mainittujen ominaistietojen osalta jäsenvaltioiden on ilmoitettava tiedonkeruun arvioitu kattavuus kussakin jäteluokassa. Vähimmäisvaatimus kunkin jäteluokan osalta on 90 prosenttia. 3. Niiden ominaistietojen osalta, jotka on lueteltu 3 jaksossa, jäsenvaltioiden on laadittava laatuselvitys, jossa ne ilmoittavat kerättyjen tietojen tarkkuuden. 4. Komissio liittää kattavuus- ja laatuselvitykset tämän asetuksen 7 artiklassa tarkoitettuun kertomukseen. 7 jakso Tulosten tuottaminen 1. Ominaistietoa 2 00 lukuun ottamatta kaikkia ominaistietoja koskevat tulokset jaetaan kolmeen NACE-tasoon, jotka ovat liikenne (I), jätteiden ja romun tukkukauppa (51.57) sekä viemäri- ja jätehuolto (90). 2. Tilastoyksiköt ovat kaikkien ominaistietojen osalta asetuksen (ETY) N:o 696/93 mukaisia toimialayksiköitä (TAY). NUTS 1- ja NUTS 2 -tasoilla tuotettavien ominaistietojen osalta tilastoyksiköinä voidaan (haluttaessa) käyttää paikallisia toimialayksiköitä. LIITE III YRITYSTEN JA KUNNALLISTEN KERÄYSJÄRJESTELMIEN HOITAMA JÄTTEIDEN POLTTAMINEN JA KOMPOSTOINTI SEKÄ JÄTTEIDEN LOPPUKÄSITTELY 1 jakso Kattavuus Laadittavat tilastot kattavat koko talouden. 2 jakso Jäteluokat Luettelo jäteluokista, joista tilastot laaditaan, on liitteessä I olevan 2 jakson 3 kohdassa määritelty luettelo, joka on aggregoitu aineenmukaisesti Euroopan jäteluettelosta. 3 jakso Ominaistiedot 1. Ominaistiedot, joista tilastot laaditaan, on lueteltu jäljempänä olevassa taulukossa. 2. Luettelo jätteiden polttoon ja kompostointiin sekä jätteiden loppukäsittelyyn liittyvistä ominaistiedoista: >TAULUKON PAIKKA> 4 jakso Ensimmäinen viitevuosi ja aikaväli 1. Ensimmäinen viitevuosi, jolta tilastot laaditaan, on kalenterivuosi 1999. 2. Jäsenvaltioiden on toimitettava tiedot vuosittain. 5 jakso Tietojen toimittaminen Eurostatille Tiedot on toimitettava 12 kuukauden kuluessa viitejakson kalenterivuoden päättymisestä. 6 jakso Kertomus tilastojen kattavuudesta ja laadusta 1. Jäsenvaltioiden on ilmoitettava, minkä prosenttiosuuden kustakin 7 jakson 2 kohdassa luetellusta toimilajista tietojenkeruu kattaa. Kattavuus voidaan arvioida käyttämällä ulkoisia perusteita, kuten työllisyyttä tai vastaanotettujen jätteiden määrää. Vähimmäisvaatimus kattavuudelle kunkin toimilajin osalta on 90 prosenttia. 2. Niiden ominaistietojen osalta, jotka on lueteltu 3 jakson 2 kohdassa, jäsenvaltioiden on laadittava laatuselvitys, jossa ne ilmoittavat kerättyjen tietojen tarkkuuden. 3. Komissio liittää kattavuus- ja laatuselvitykset tämän asetuksen 7 artiklassa tarkoitettuun kertomukseen. 7 jakso Tulosten tuottaminen 1. Polttamis-, kompostointi- ja loppukäsittelytoimista laaditaan tilastot 3 jaksossa lueteltujen ominaistietojen osalta. 2. Luettelo polttamis-, kompostointi- ja loppukäsittelytoimista: Tunnukset viittaavat jätteistä annetun direktiivin 75/442/ETY liitteisiin, sellaisena kuin se on muutettuna komission päätöksellä 96/350/EY (1): >TAULUKON PAIKKA> 3. Tilastoyksiköitä ovat toimialayksiköt (TAY:t). (1) EYVL L 135, 6.6.1996, s. 32. LIITE IV MUUNNOSTAULUKKO: AINEENMUKAINEN YHDISTELY - EUROOPAN JÄTELUETTELO >TAULUKON PAIKKA>